Onyimnyamfo Kwabena Boateng

**Kwabena Boateng** yɛ Ghana Amanyɛnyi,Mbranyimnyi na mbrahyɛbaguanyi wɔ Mbrahyɛbagua a otsia Akorɔn no Kwasafoman a ɔtɔdo Anan no mu a ogyinaa  Ejisu Mpasuar a ɔwɔ Asante Mantɔw mu anan mu wɔ New Patriotic Party tsikitsi do .

## ƆBRA AHYƐSE

Ejisu a ɔwɔ Asante Mantɔw mu a Ghana na wɔwoo Boateng. Owiee Suapɔn wɔ Hannover medical university, Germany. Wɔpaaw no dɛ Ɔfotufo na akwampaefo a wɔdze hɔnho hyɛɛ akoma fofor nhyehyɛɛ a wɔyɛɛ wɔ Hannover, beebi a wosusui no mu kor.

## EDWUMAYƐ

Boateng yɛ amanyɛnyi na na Mbranyimfo.

Frimpong-Boateng kɔr Sekondi Kɔlegye wɔ Ghana. Aberantsɛ Frimpong-Boateng suaa abɔdze mu Nyansapɛ na akontaabu a nna ɔwɔ enyidado dɛ ɔbɛyɛ mfirdwumayɛfo. Naao, osii gyinae dɛ ɔbɛyɛ edwuma dɛ Oduryɛfo ber a wɔmaa no sika dɛ onsua eduryɛ wɔ Germany. Ansaana wɔrowo no no, Frimpong-Boateng ne'egya, Kofi Frimpong, wui osian koma a opirapirae wɔ akwanhyia bi mu ntsi. Ntsi dza okenyan Boateng nye dɛ ɔbɛdan akoma ho oprehyɛn ho oduryɛfo, ntsi obotum aboa ma ɔasa nyimpa a wɔwɔ akomayar ahorow yar.[4] Ber a owiee n’adzesua ekyir no, ɔsanee kɔr fie na ɔbɛyɛɛ Ghana oduryɛfo a odzi kan a ɔyɛ akoma na ehurtutu mu oprehyɛn a ɔtse mpɔtam hɔ. Afe 1992 mu no, ɔhyehyɛɛ Ɔman aKoma nye Ehurtutu Asoɛe wɔ Korle-Bu Nkyerɛkyerɛ Ayarsabea.[5] Nna mbea biara nnyi ɔman no mu dɛm aber no, ntsi nna no botae a ɔdze sii bea no nye dɛ ɔbɛtsetse nduryɛfo pii a wɔyɛ oprehyɛn na ɔahwɛ ayarfo. Ɔdze noho bɔɔ Ghana Suapɔn Eduryɛ Skuul dɛ ɔkyerɛkyerɛfo wɔ afe 2000 mu na onyaa dzibea dɛ ɔbemfo a ɔka ho wɔ afe kor no ara mu. Wɔyɛɛ no Ɔbemfo wɔ afe 2002 mu.[6] Ɔsanso yɛɛ oprehyɛn dwumadzibea panyin wɔ Skuul no mu, ansaana wɔrepaw no dɛ Korle-Bu Nkyerɛkyerɛ Ayarsabea no panyin wɔ afe 2002 mu.[4] Wɔpaaw no dɛ ɔmbɛyɛ Ghana Academy of Arts na Sciences wɔ December 2002 mu na ɔmaa ne kasa a odzi kan wɔ afe a odzi hɔ no mu.[7] Frimpong-Boateng nso wɔ adɔyɛ fapem bi a wɔfrɛ no Ghana Heart Foundation a ɔyɛ hɔn asɛdze dɛ otua akoma oprehyɛn a wɔyɛ ma ayarfo a wodzi hia no ho ka ɔnam mboa a ofir hɔn a wɔdze mboa ma no hɔ.

**AMANYƐSƐM** 

Afe 2006 no bosoom Ebɔw mu no, Frimpong-Boateng dze too gua dɛ ɔpɛ dɛ ɔbɔhwehwɛ ɛɛ oayi no dɛ ɔman Ho Dɔ Kuw Fofor (NPP) no kandzifo wɔ Mu 2008 Ɔman Ɔmampanyin Abatow no mu.[8][9] Wɔyɛɛ n’asetsena nye n’enyidado ho mfonyin ahorow, naaso ewiei koraa no, dza ɔpaaw no nye Nana Akufo-Addo.Ɔmmfa ho dza ofii mu bae no, ɔpaa mu kaa dɛ ɔda ho ara dwen amambusɛm a ɔfa nwomasua nye akwanhosan ho haw ahorow ho.[10] Ekyir obonu noho dɛ amambu mu edzifudzepɛ a ɔkɔ do wɔ Ghana no dɔɔso dodow na ɔkaa dɛ wɔ n’adwen mu no amambufo nsusui asetsena mu ndzɛmba a noho hia ho, tsitsir mfirdwuma ho hia.[11] Afe 2016 abatow no ekyir no, wɔpaaw no dɛ ɔsomfo a ɔhwɛ ndzɛmba a etwa hɛnho ehyia nye abɔdze mu ndzɛmba do, dzibea a odzii dwuma fir afe 2017 kesi afe 2021 mu.

**NDZƐMBA A OETUM AYƐ**

- 1992 – Ɔhyehyɛɛ National Cardio Thoracic Center a sesei wɔfrɛ no West African College of Surgeons, gyee too mu dɛ ɔbɛtsetse akoma ho oprehyɛn ho enyimdzefo, akoma ho enyimdzefo, akoma mu eduryɛfo, oprehyɛn dan mu ayarhwɛfo, ayarhwɛfo a wɔhwɛ hɔn a wɔyar dzendzenndzen, akoma ho edwumayɛfo, na akoma nye ehurtutu ho edwumayɛfo fofor.(1992)Ɔdze akoma-ehurtutu-efir na ɔyɛɛ akoma a woebue mu oprehyɛn a odzi kan wɔ Ghana.Ɔdze Ghana Heart Foundation sii hɔ dɛ wɔbɔboaboa sika ano dze aboa hɔn a wonntum nntua akoma oprehyɛn ho ka.- 1999 – Chartered Institute of Marketing, Ghana (CIMG) Edwumayɛfo a odzi mu wɔ afe no mu.[6]- Fankwa 10, 2004 – Nyansahu mu Oduryɛfo abɔdzin krataa a wɔdze enyidzi mae wɔ Nwomasua Suapɔn, Winneba.

**NHOHYƐMU**

Afe 2018 Ɔberɛfɛw bosoom mu no, Frimpong-Boateng kasaa wɔ wiadze nyinara nhyiamu kɛse a wɔyɛɛ wɔ Nkran ase, na ɔkyerɛkyerɛɛ ɔpɛ pa a ɔpɛ dɛ nkyɛ wɔdze mfir bedzi dwuma ma wiadze asesa.